Den Internationale Jean Sibelius Violinkonkurrence
Den Internationale Jean Sibelius Violinkonkurrence, international violinkonkurrence, opkaldt efter den finske komponist Jean Sibelius.
Konkurrencen, der varer i 12 dage, har været afholdt i Helsinki af Sibelius-Samfundet og Sibelius-Akademiet hvert 5. år i november/december siden 1965, hvor den afholdtes første gang i forbindelse med arrangementet af 100-årsfestlighederne for Sibelius, og tiltrækker et voksende antal unge talenter under 30 år i verdensklasse. I 2015 ansøgte 234 violinister fra 29 lande om at deltage, hvoraf 45 kandidater fra 13 lande udvalgtes til konkurrencen, inkl. 4 deltagere fra Finland som de eneste fra Norden.
Konkurrencen har siden 1969 været medlem af De Internationale Musikkonkurrencers Verdensforbund (Fédération Mondiale des Concours Internationaux de Musique) i Genève.

Konkurrencens hjemmeside
